****

**REPUBLIKA HRVATSKA**

**KARLOVAČKA ŽUPANIJA**

**GRAD SLUNJ**

**GRADONAČELNIK**

KLASA: 372-02/22-01/08

URBROJ: 2133-04-04/10-22-2

Slunj, 29.06.2022.

Na temelju Odluke Gradonačelnice o raspisivanju natječaja za zakup poslovnih prostora u Ulici braće Radić 7 i 7a, KLASA:372-02/22-01/08, URBROJ:2133-04-04/10-22-1 od 29. lipnja 2022. godine, oglašava se

**J A V N I N A T J E Č A J**

**za prikupljanje pismenih ponuda**

**za zakup poslovnog prostora**

1.Predmet zakupa je sljedeća nekretnina:

**1.1.** poslovni prostor površine 61,35 m2, ulica Braće Radića 7A, u prizemlju zgrade mješovite uporabe, izgrađenoj na k.č.br. 67, k.o. Slunj 1, za obavljanje uslužne djelatnosti.

Oznaka energetskog certifikata: F\_1237\_2016\_10003\_NSZ1

Energetski razred (prema QH,nd): D

Energetski razred (prema Eprim): G

Ugovor o zakupu zaključuje se na određeno vrijeme od 5 (pet) godina.

**Početna zakupnina iznosi 40,00 Kn/m2.**

U Javnom natječaju mogu sudjelovati sve pravne osobe registrirane za obavljanje uslužne djelatnosti registrirane u Republici Hrvatskoj, odnosno sa registriranom podružnicom u Republici Hrvatskoj.

2.Ponuda na natječaj mora sadržavati:

2.1. Oznaku poslovnog prostora za koji se natječe,

2.2. Ponuđenu cijenu zakupnine po m2 površine poslovnog prostora koja ne smije biti niža od početne cijene, te iznos zakupnine u apsolutnom iznosu,

2.3. Dokumentaciju koja sadrži osnovne podatke o ponuditelju, uz dostavu odgovarajućih dokaza (naziv ponuditelja, sjedište, OIB, obrtnicu, podatke iz sudskog registra ili drugi odgovarajući dokument o registraciji te žiro račun ponuditelja). Ukoliko ponuditelj ne posjeduje odgovarajući dokument o registraciji (npr. mladi poduzetnici, poduzetnici početnici (star-up)) isti mora dostaviti u roku od 6 mjeseci od dana sklapanja ugovora o zakupu,

2.4. Opis djelatnosti koja će se obavljati u predmetnom poslovnom prostoru,

2.5. Dokaz o uplati jamčevine,

2.6. Izjavu ponuditelja kojom prihvaća uvjete zakupa, te da je upoznat sa stanjem i opremljenošću prostora koji se daje u zakup,

2.7. Potvrdu porezne uprave o stanju duga po osnovi javnih davanja (neće se razmatrati ponuda ponuditelja koji po ovoj osnovi imaju dospjelih, a nepodmirenih obveza),

2.8. Potvrdu Grada Slunja, Jedinstvenog upravnog odjela o nepostojanju dospjelih, a nepodmirenih obveza prema Gradu po bilo kojoj osnovi (neće se razmatrati ponuda ponuditelja koji na dan zaključenja natječaja imaju dospjelih, a nepodmirenih obveza prema Gradu Slunju po bilo kojoj osnovi).

3.Ugovorenu zakupninu zakupnik je dužan plaćati mjesečno unaprijed i to najkasnije do desetog dana u mjesecu.

4.Zainteresirani ponuditelji koji žele sudjelovati u javnom natječaju obvezni su uplatiti jamčevinu u visini dvostrukog iznosa početne mjesečne zakupnine za poslovni prostor koji je predmet ponude. Jamčevina se uplaćuje na IBAN Grada Slunja broj: HR9823400091840000001 kod PBZ d.d. uz naznaku poziva na broj: 68-7242-OIB (ponuditelja).

Ponuditelju čija ponuda bude prihvaćena i sa kojim bude zaključen ugovor, iznos uplaćene jamčevine postaje stalni polog koji služi kao sredstvo osiguranja plaćanja za vrijeme trajanja zakupa.

U slučaju neprihvaćanja ponude iznos uplaćene jamčevine bit će vraćen u roku od 15 dana od dana donošenja odluke o izboru najpovoljnije ponude, bez prava na kamatu.

Ukoliko ponuditelj čija je ponuda ocijenjena najpovoljnijom odustane od sklapanja Ugovora ili prilikom zaključenja ugovora ne dostavi tražene instrumente osiguranja propisane natječajem, gubi pravo na povrat jamčevine.

5. Rok za dostavu ponuda je (ponedjeljak) 11. srpnja 2022.godine do 13:00 sati bez obzira na način dostave. Ponude predane neposredno na urudžbeni zapisnik nakon isteka roka za podnošenje ponuda ili poslane poštom, a zaprimljene nakon isteka roka za podnošenje ponuda smatrat će se zakašnjelim ponudama i neće se uzimati u razmatranje. Javno otvaranje održat će se 11. srpnja 2022.godine u 13:00 sati u zgradi Grada Slunja, Trg dr. Franje Tuđmana 12, 47240 Slunj. Otvaranju ponuda mogu prisustvovati ponuditelji.

Ponude se dostavljaju u zatvorenim kovertama na adresu: Grad Slunj, Trg dr. Franje Tuđmana 12, 47240 Slunj, sa naznakom „ponuda za zakup poslovnog prostora br. 1.1 – ne otvaraj“.

6. Ponude za zakup prikupljene na temelju oglašenog Javnog natječaja razmatra Povjerenstvo, a Odluku o najpovoljnijoj ponudi za zakup donosi Gradonačelnica.

7. Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos zakupnine.

U slučaju da su dva ili više ponuditelja ponudila jednaku najvišu cijenu zakupa za ocjenu povoljnosti ponude uzet će se u obzir dodatni kriteriji: djelatnost koja se namjerava obavljati, planirani broj zaposlenih i slično.

8. Zainteresirani ponuditelji dodatne informacije mogu dobiti na telefon 047/777-102 svakog radnog dana od 08.00 do 14.00 sati.

GRAD SLUNJ